CELEX: 62018TN0337
Language: ro
Date: 2018-06-01 00:00:00
Title: Cauza T-337/18: Acțiune introdusă la 1 iunie 2018 – Laboratoire Pareva/Comisia

201807270072025332018/C 285/523372018TC28520180813RO01ROINFO_JUDICIAL20180601363721Cauza T-337/18: Acțiune introdusă la 1 iunie 2018 – Laboratoire Pareva/Comisia
 ---documentbreak--- C2852018RO3610120180601RO0052361372Acțiune introdusă la 1 iunie 2018 – Laboratoire Pareva/Comisia
   (Cauza T-337/18)2018/C 285/52Limba de procedură: engleza
      Părțile
   
   
      Reclamantă: Laboratoire Pareva (Saint Martin de Crau, Franța) (reprezentanți: K. Van Maldegem și S. Englebert, avocați)
   
      Pârâtă: Comisia Europeană
   
      Concluziile
   
   
            —
         
         
            declararea acțiunii ca fiind admisibilă și fondată;
         
      
            —
         
         
            anularea Deciziei de punere în aplicare (UE) 2018/619 (
                  1
               ) a Comisiei din 20 aprilie 2018 de neaprobare a PHMB (1415; 4.7) ca substanță activă existentă destinată utilizării în produsele biocide aparținând tipurilor de produs 1, 5 și 6 în temeiul Regulamentului 528/2012 (
                  2
               ) (denumită în continuare „decizia atacată”); și
         
      
            —
         
         
            obligarea pârâtei la plata cheltuielilor de judecată aferentei prezentei proceduri.
         
      
      Motivele și principalele argumente
   
   În susținerea acțiunii, reclamanta invocă trei motive.
   Reclamanta susţine că decizia atacată a fost adoptată de pârâtă cu încălcarea Tratatului privind funcționarea Uniunii Europene (denumit în continuare „TFUE”), a dreptului derivat al Uniunii și a principiilor dreptului Uniunii. În consecință, reclamanta solicită anularea deciziei atacate, invocând următoarele trei motive:
   
            1.
         
         
            Primul motiv, întemeiat pe erori substanțiale de procedură:
            
                     —
                  
                  
                     Pârâta nu a urmat etapele procedurale pe care era obligată să le urmeze înainte de adoptarea deciziei atacate. Pârâta a încălcat normele fundamentale de procedură prevăzute la articolul 6 alineatul (7) litera (a) și la articolul 6 alineatul (7) litera (b) din Regulamentul delegat (UE) nr. 1062/2014 (
                           3
                        ) al Comisiei care, dacă ar fi fost respectate, ar fi putut să conducă la un rezultat diferit.
                  
               
      
            2.
         
         
            Al doilea motiv, întemeiat pe erori vădite de apreciere:
            
                     —
                  
                  
                     Pârâta a săvârșit o eroare vădită de apreciere prin faptul că a luat în considerare factori irelevanți în evaluarea sa a PHMB și întrucât nu a acordat importanța suficientă și cuvenită factorilor specifici și relevanți ai PHMB-ului reclamantei.
                  
               
      
            3.
         
         
            Al treilea motiv, întemeiat pe încălcarea principiilor fundamentale ale dreptului Uniunii și a dreptului la apărare:
            
                     —
                  
                  
                     Pârâta nu s-a asigurat că reclamanta a beneficiat pe deplin, în mod util și eficient de posibilitatea de a prezenta observații în cursul procedurii.
                  
               
      (
         1
      )	Decizia de punere în aplicare (UE) 2018/619 a Comisiei din 20 aprilie 2018 de neaprobare a PHMB (1415; 4.7) ca substanță activă existentă destinată utilizării în produsele biocide aparținând tipurilor de produs 1, 5 și 6 (JO 2018, L 102, p. 21).
   (
         2
      )	Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (JO 2012, L 167, p. 1).
   (
         3
      )	Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO 2014, L 294, p. 1).